SARL-NUUS SONDAG 16 Desember 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 

Dit is met leedwese dat ons bekend maak dat die sleutels van twee radioamateurs 
onlangs stil geraak het. Hulle is: 

Philip Conradie, ZS1CON, onlangs en Thys van Vollensteen, ZS6TVV, op 11 
Desember. 

Ons innige meegevoel gaan aan die afgestorwenes se familie en vriende. 
(POUSE). 

IN DIE NUUS VANDAG: 


SARL ANTENNAVERDEDIGINGSFONDS BREEK DEUR DIE R20 000 
VLAK 


TWEE KUNDIGE WERKGROEPE VAN DIE SARL KOM GEDURENDE 
DIE TWEEDE WEEK IN JANUARIE BYEEN 


KONFRONTASIONELE WÊRELD-KONFERENSIE OOR INTERNASION- 
ALE TELEKOMMUNIKASIE KAN AMATEURRADIO BEINVLOED 


SENIOR PADVINDERAVONTUUR GEVIER MET ZS9SSA 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL ANTENNAVERDEDIGINGSFONDS BREEK DEUR DIE R20 000 
VLAK 


Slegs twee weke na, die stigting van die SARL se antennaverdedigingsfonds is 
meer as R20 000 bygedra. Radioamateurs en klubs het saamgestaan om die 
SARL se veldtog om bou- en soneringsregulasies gewysig te kry ten einde ra- 
dioamateurs toe te laat om antennastrukture laer as 15 m op te rig sonder om 
deur 'n lang proses van aansoek om hersonering en gebougoedkeuring te kry te 
gaan soos in meeste van die groot sentrums in Suid-Afrika vereis word. 


Die mikpunt is om ten minste R50 000 in te samel. Dit beteken dat meer as 
A0% tans reeds bereik is. Baie dankie aan die radioamateurs en klubs wat reeds 


bydraes gemaak het. Volledige besonderhede aangaande die veldtog en `n lys 
van bydraers kan gevind word by www.sarl.org.za, kies “Antenna Defence Fund” 
in die linkerhandse spyskaart op die tuisblad. 


NIE 'n KITSOPLOSSING NIE 


'n Veldtog van hierdie aard is 'n lang proses en vereis die raadpleging van 
verskeie kundiges. Die SARL onder die leiding van sy wetsadviseur, Johann 
Marais, ZS1JN, het reeds geskakel met `n prokureur, wat ook `n kundige in 
beplanningsaangeleenthede is, ten einde die riglyn wat die SARL moet volg te 
ontwikkel en wat die benadering behoort te wees. Die vakansietyd werk teen 
ons aangesien baie professioneles hierdie tyd van die jaar met vakansie is. 


“Ons verwag dat die grootste druk van die veldtog na middel Januarie sal 
plaasvind”, het die SARL se President Rassis Erasmus, ZS1YT, gesê. “Ons 
sal lede inlig d.m.v. SARLNUUS, nuusbriewe en die webwerf. Indien daar ooit 
`n tyd was om by die SARL, die nasionale vereniging vir amateurradio, aan te 
sluit, dan is daar geen beter tyd as nou nie het hy gesê. Hy bedank almal wat 
bygedra het, en het gesê:”Ek daag alle klubs en individuele radioamateurs uit 
om `n bydrae tot die fonds te maak . Die name van die klubs wat tot datum 
bygedra het, verskyn op die ADF-webblad. 


TWEE KUNDIGE WERKGROEPE VAN DIE SARL KOM GEDURENDE 
DIE TWEEDE WEEK IN JANUARIE BYEEN 


Die twee SARL-werkgroepe, die tegnologiewerkgroep en die regulatoriese werk- 
groep sal gedurende die tweede week in Janyarie byeenkom. Die twee werk- 
groepe is in die lewe geroep ten einde te verseker dat amateurradio op die 
voorpunt van die SARL se fokus bly. 


Die tegnologiese groep sal op nuwe ontwikkelings fokus en interaktief optree 
met verskillende SABS tegniese komitees en die ontwikkeling van standaarde 
monitor wat `n invloed op amateurradio mag hê en sal die amateurradiogemeen- 
skap van nuwe ontwikkelings op hoogte hou. Een van die onmiddellike take sal 
die koërdinering van die voorgestelde 5 MHZ deelband en voortplanting navors- 
ingsprojek wees. 


Die regulatoriese werkgroep sal fokus op verskeie regulatoriese kwessies soos 
frekwensietoekennings, omgewings- en bouregulasies sowel as ander regulasies 
wat amateurradio kan affekteer. 


Na verlede week se aankondiging in SARLNUUS is nominasies ontvang vir lede 
vir die regulatoriese werkgroep, maar niemand het aangebied om by die tegnolo- 
giewerkgroep aan te sluit nie. 


Radioamateurs met kundigheid en/of belangstelling in hierdie of verwante velde 
en wat belangstel om by een van die werkgroepe aan te sluit, word uitgenooi 
om hulle name, agtergrond en kontakbesonderhede aan die SARL se sekretaris 
te stuur na secretary@sarl.org.za. 


KONFRONTASIONELE WÊRELD-KONFERENSIE OOR INTERNASION- 
ALE TELEKOMMUNIKASIE KAN AMATEURRADIO BEINVLOED 


`n Konfrontasionele internet-regulasieverdrag van die Verenigde Nasies wat tans 


op n byeenkoms in Dubai bespreek word, kan `n invloed op amateurradio- 
operateurs hê. Die kern van die probleem is die term bedryfsagentskappe'. Tans 
is die internasionale telekommunikasie-regulasies slegs van toepassing op erk- 
ende bedryfstelselagentskappe. Dit beteken eintlik die groot telekommunikasie- 
operateurs in elke land, soos Telkom in Suid-Afrika. News Line se Bill Paster- 
nak verduidelik dat sommige lande wil hê dat die term verander word na net 
agentskappe". Dit sal beteken dat die internasionale telekommunikasieregulasies 
van toepassing word op `n aansienlik groter aantal groepe. Eerder as om van 
toepassing te wees slegs op ATT, British Telecom of Ttalia Telecom of Telkom, 
sal die internasionale verdrag dan van toepassing wees ook op entiteite soos 
Google, Facebook, Microsoft en eBay, om maar net 'n paar te noem. In werk- 
likheid sal omtrent elke internet-maatskappy, asook privaat netwerkoperateurs, 
lyn-verhuringsoperateurs, die regering en selfs amateurradio-operateurs inges- 
luit word in hierdie nuwe definisie. Maar hierdie idee geval glad nie baie van 
die ontwikkelde lande nie. Tot dusver is die Verenigde State, Kanada, Japan, 
Korea, Mexiko, Pole en die pan-Europese CEPT sowel as die Inter-Amerikaanse 
Telekommunikasiekommissie, beter bekend onder die akroniem (Citel, hierteen 
gekant. Aan die ander kant is die Arabiese State, Afrika-State, Brasilië, Indië, 
die Filippyne en verskeie ander, ten gunste van die verandering. 


In die tussentyd het die hele konferensie tot stilstand gekom totdat `n besluit 
oor hierdie probleem geneem word. 


SENIOR PADVINDERAVONTUUR GEVIER MET ZS9SSA 


Die Senior Padvinderavontuur is tans aktief te Matjiesrivier, Sederberge onder 
die roepsein ZS9SSA op die 80, 40, 20, 15, 10 en 6 meterbande regdeur die 
dag tot en met 21 Desember 2012. Die basis ontvang stapspanne daagliks vir 
omtrent twee ure per dag om 17:00 en 20:00 SAT. Amateurradiotegnologieë 
word bespreek en die besoekers word handvaardighede geleer deur hulle toe te 
laat om ESB, Morse en digitale modusse vanaf die basis te bedryf. Alle kontakte 
sal met 'n spesiale OSL-kaart bevestig word. Hierdie aktiwiteit is 'n spanpoging 
tussen die Padvinders en die SARL ten einde amateurradio aan die jongmense 
bekend te stel. Verskeie internasionale padvinders neem aan die aktiwiteite deel 
en hulle word ook blootgestel aan die wonderlike wêreld van tegnologie en wat 
Suid-Afrika kan aanbied. 


BESTEL U BOEKE VIR KERSFEES NOU 


Die SA Amateurradio-ontwikkelingstrust het `n groot aantal ARRL-boeke in 
voorraad. Besonderhede kan gesien word op www.amateurradio.org.za. SARL- 
lede kwalifiseer vir `n afslag. Daar is twee bestelvorms op die webwerf beskikbaar. 
Indien u `n SARL-Iid is, laai die bestelvorm vir lede af en u sal sien wat die 
afslagpryse is. Tans is die twee mees populêre boeke die 2013 hardebladuitgawes 
van die Handboek en die Antennaboek. Indien u beplan om die RAE in Mei 


volgende jaar af te Iê, dan is die “ARRL Basic Radio” die ideale boek om u in 
u studies behulpsaam te wees. 


SARL-KANTOOR GESLUIT 


Die SARL-kantoor is gedurende die Kers- en Nuwejaarseisoen gesluit en sal weer 
op 7 Januarie 2013 heropen. Vir enige dringende aangeleenthede,alleenlik, stuur 
'n €-pos aan secretary@sarl.org.za. Hou asb. enige algemene administratiewe 
aangeleenthede oor totdat die kantoor weer heropen. 


KLUBAFFILIASIE 


Die Zululand Amateurradioklub en die Port Elizabeth Amateurradiov- 
ereniging het by die SARL geaffilieer. Die aantal geaffilieerde klubs staan 
nou op 33. Vir 'n volledige lys van geaffilieerde klubs, gaan kyk op 
wyww.sarl.org.za/ public/ Club'Talk/default.asp. 


NUWE LEDE 


Die SARL verwelkom ook die volgende persone as nuwe lede en wens hulle 
'n lang en vrugbare verbintenis met die Suid-Afrikaanse Radioliga toe: André 
Shaw, ZS1AN Ivan Rossi, ZSL1054 Johan Latsky, ZSL1055. 


KOMPETISIENUUS 


Uitslae van die PEARS HF DX kompetisie gehou op November 2012 waarvoor 
slegs 4 logstate ontvang is: 


Algemene stasies. 1ste ZS2DX 1 300 punte 2de ZS6PAM 527 punte 3de ZS2EC 
108 punte 


Veldstasie. 1ste ZS2U 140 punte 
Algehele wenners. 1ste ZS2XD 2de ZS6PAM 


Geluk aan die wenners in die verskillende kategorieë, julle sertifikate sal bin- 
nekort aan julle gepos word. 


Uitslae van die digitale kompetisie gehou op 2 Desember waarvoor ses logstate 
ontvang is. 


1ste - Noel Hammond, ZR6DX - 213 punte 2de - Dirk Els, - ZS6GAKU - 147 
punte 3de - Marius Snyman, ZR6MS -126 punte 


Die gekombineerde uitslae na drie digitale kompetisies is: 1ste - Pierre van 
Deventer, ZS6A - 890 punte 2de - Marius Snyman, ZRO6MS - 879 punte 3de - 
Brendon Muller, ZSABM - 522 punte. 


Veels geluk aan Noel en Pierre. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Al vier die sigbare sonvlekke is tans stabiel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 63. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. 10 
m openinge gaan ook gereeld voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 21 Desember Laaste dag om kontak te maak met 
Senior Padvinder Avontuurstasie ZS9SSA. 31 Januarie 2013 Sluitingsdatum vir 
insending van nominasies vir Raadslede vir die volgende termyn en mosies vir 
die 2013 AJV. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday(@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur deur George Honiball, ZS6NE, en dit is deur hom saamgestel. 


Dankie dat u geluister het, 73. 
/EX 


